Eritrea

Ł'Eritrea (en tigrìn Ērtrā) ła xe no Stato de l'Africa Oriental, che xe trova ne ła parte setentrionàl deł Corno d'Africa.
Ła confina coł Sudan a ovest, coł'Etiopia a sud e coł Gibuti a sudest.

Ł'est el nordest deł paéxe gàno na łonga łinea de costa sul mar Roso, diretamente de fronte a ł'Arabia Saudia e a ło Yemen.

 Etimołozia 
El nome Eritrea vien dal greco eritros, che vol dir "roso".
El nome del Mar Roso l’è pasá al paexe quando i italiani ga ciamá la colonia Eritrea.

 Zeografia 

L’Eritrea xe on paexe seco, co precipitazioni scarse.
I altipiani xe fredi e co piova pi frequente.

 Storia 

 Antighità 
L’Eritrea xe sempre stá parte de i regni etiopici dal VIII secolo a.C. fin a la conquista islamica del VII secolo d.C..

En tel 1557, i otomani ga conquistá i porti de Massaua e Arqiqo, e ga lasá la conquista de le tere de l’interno a grupi de coloni egiziani.
Co la fin de la presenza egiziana in Sudan, l’Etiopia sa tolto i distreti de la pianura che gavea perso na olta.

 Modernità 
I Italiani xe rivá in Eritrea co de le compagnie comerciali che ga comprá i porti da i otomani. El armador Raffaele Rubattino de Genova ga comprá la baia de Assab inte el 1870.
Ł'Eritrea xe divegnua ofiçialmente cołonia itałiana el 1 genaro 1880. El governo italiano comprò a so volta el porto de Assab da Rubattino inte el 1882. Inte el 1885 xe la olta de Masaua. En tel 1890, tuta l’Eritrea xera italiana.
L’Italia ga costruio strade, ponti, la ferovia Masaua-Asmara e altre infrastruture importanti. Tanti coloni italiani ga costruio novi quartieri in Asmara e svilupá l’agricoltura.

Co la seconda guera mondiale, l’Italia ga perso el control su l’Eritrea, che xe stà dichiarà protetorato inglexe fin al 1952.
En tel 1952, l’ONU ga restituio l’Eritrea a l’Etiopia.

Inte el 1961 el Fronte de Liberasion Eritreo (FLE) ga scominsiá la guerilia.

 Indipendensa 
Ł'atuałe Stato deł'Eritrea guadagnò l'indipendensa da ł'Etiopia dopo na guera de trent'ani, conbatuta intrà el 1961 el 1991.

L’indipendenza rivò inte el 1993.

On fronte de guera de confin co l’Etiopia sa riaverto in tel 1998 e ghe oncora tension tra i do paexi.

El Presidente Afeworki no pol perdonar a la Ceza de verghe parlá apertamente de i problemi del paexe e de la militarizasion forzada tuti i omeni ga da far el servisio militare e i pol cavar la divisa solo a 60 ani, lo steso par le done che pol lasar el militare a 50 ani. Nisun citadino pol lasar el paexe prima de compiar i 50 ani de etá: el governo de l'Eritrea ga arestá el patriarca ortodoxo Antonios in inte el 2006 e lo ga sostituio co on laico; el ga anca prová a far lo steso co la Ceza catolega, sensa riusirghe; in tel novembre 2007, el governo el ga espulso 15 misionari stranieri e tentá n'altra olta de nasionalizar tute le propietá de la cexa.

Oservatori internasionali e i militari de l'ONU che controla la frontiera co l'Etiopia i ga paura che l'Eritrea la tentará n'altra guera par rivendicar i tereni in man a l'Etiopia.

 Zeografia połitega 
Ła costitusiòn, adotata inte el 1997, sancixe un regime de repùblica presidensiàl con parlamento monocamerałe; tutavia el proceso de ratifica de ła carta costitusional s'a interoto da quando, neł 1998, łe ostiłita co ł'Etiopia xe scominciá n'antra volta.

La cavedal xe Asmara.

 Popolasion 
L'Eritrea ła xe no Stato multiłéngue e multiculturàl. 
 Etnie 
In Ertitrea abita nove grùpi etnici: i tigrigna (50%) e i tigrè (40%) xe i do grupi pi grosi.
El resto della popolasion xe de etnia nara, kumana, afar, bilen, rashaida, hidareb e saho.

 Religione 
La popolasion xe divisa tra cristianéximo (cexa ortodoxa oriental) e islamismo (sunita).

 Łéngue 
L'Eritrea no gà na łéngua ofiçiałe.
Neł paéxe son utilixà quatro łéngue: el tigrino, l'arabo, el itałiàn e l'inglexe.

 Economia 
La majoria de la gente vive soto el livel de povertá.

L’Eritrea xe on paexe agricolo. L’agricoltura no xe bona de sostener la popolasion, specialmente inte i ani de sicitá.
L’ativitá mineraria, vivace durante el tempo colonial, no l’è de alcuna importansa ancò.

Le industrie se cata a Asmara.

 Gałeria de someje 

 Note 

Altri projeti

 Cołegamenti forèsti